Dregið í riðla í Evrópukeppni karla - og kvennalandsliða Dregið hefur verið í Evrópukeppni karla - og kvennalandsliða sem fer fram í Liévin í Frakklandi dagana 11. – 16. febrúar 2020 . Íslenska karlalandsliðið dróst í fimmta riðil með Þýskalandi , Tékklandi og Azerbaijan . Árið 2018 var íslenska karlalandsliðið einnig með Þýskalandi og Azerbaijan í riðli og þá vann Ísland Azerbaijan 4 - 1 en tapaði 0 - 5 fyrir Þýskalandi . Íslenska karlalandsliðið hefur ekki spilað gegn Tékkum áður . Íslenska kvennalandsliðið dróst í riðil 2 með Belgíu , Litháen og Rússlandi . Íslenska kvennalandsliðið hefur fjórum sinnum mætt Belgíu , unnið tvisvar og tapað tvisvar sinnum . Þá hefur liðið mætt Litháen einu sinni árið 1996 þar sem Ísland vann 5 - 0 sigur . Íslenska kvennalandsliðið hefur aldrei áður spilað gegn rússum . Ekki er búið að velja þá leikmenn sem munu spila í Frakklandi fyrir Íslands hönd .